ראשי » Uncategorized » למה כל כך קשה לנו לתכנן קדימה?
למה כל כך קשה לנו לתכנן קדימה?
איפה נהיה מחר? בעוד חמש שנים? מתי יהיה לנו נכד ראשון? אין ספק שהעתיד הוא תעלומה אחת גדולה. תעלומה בדיוק כמו העובדה שאנחנו יודעים היטב כמה חשוב לתכנן ולהיות מוכנים אליו – ועדיין מתקשים לעשות את זה. אז למה כל כך קשה לנו להתכונן לעתיד ומה אפשר לעשות כדי להתמודד עם הקושי? טוב ששאלתם.
הערכות המומחים האחרונות, מצביעות על כך שתוחלת החיים שלנו צפויה לעלות ב-10-20 השנים הקרובות באופן דרמטי. ההערכות מדברות על סיכויים של 50% לכך שהילדים של היום יחצו את גיל 100 לפחות. הפיתוחים ברפואה, בטכנולוגיה ובמדע, מובילים אותנו במסלול ישיר לחיים ארוכים יותר. מצד שני, עשוי להיות לכך מחיר. הרי המשמעות היא שנמשיך לחיות 30-40 שנים ואף יותר, אחרי גיל הפרישה. כלומר, הרבה אחרי שנפסיק לייצר הכנסה. אמנם בעוד שרובנו מבינים כי עלינו להיות ערוכים לפרק ב' אף יותר מבעבר, נראה שאנחנו מתקשים באופן סיסטמתי לתכנן מהלכים עתידיים. למעשה, נראה שהקושי הזה הוא נחלת הכלל וטמון עמוק בתוך האופן שבו המוח שלנו עובד.
אחת הסיבות המרתקות במיוחד לכך שאנחנו מתקשים לתכנן קדימה ולפעול היום למען העתיד, היא אי היכולת לזהות את האני העתידי שלנו. כאשר אנחנו חושבים על עצמנו, "נדלקת" קליפת המוח הקדם-מצחית ועולה הפעילות בה. כאשר אנחנו חושבים על אדם זר, היא מתעמעמת והפעילות בה פוחתת משמעותית. אז מה קורה כאשר אנחנו חושבים על עצמנו בעתיד? מחקרים נוירולוגים מעידים כי כאשר אנחנו חושבים על האני העתידי שלנו, המוח מתרגם זאת כמחשבה על אדם זר. הפעילות בקליפת המוח הקדם-מצחית יורדת ואנחנו מתקשים לגייס את המשאבים הפנימיים הדרושים לנו לשם תכנון עתידי.
זהירות, המחר לפניך!
אם נוסיף לכל זה את מכלול הקשיים המוכרים לכולנו, כמו הרצון לקבל סיפוק או תגמול מיידי והנטייה להאמין ש"לי זה לא יקרה" על סכנות פוטנציאליות, אין ספק שאנחנו בבעיה. מכלול הקשיים הזה מציב אותנו במצב בו אנחנו מעריכים לא נכון את הסיכונים העומדים בפנינו ובכך מתכוננים אליהם באופן שאינו מספק – אם בכלל. זאת על אף שרובנו מבינים את החשיבות הגדולה של תכנון עתידי וההשפעה הרבה שיש לו על המשך החיים שלנו. אז איך נוכל להתמודד עם הקושי הגדול להתכונן לאירועים משמעותיים בחיינו, ויותר מזה, לסיכונים הגדולים האורבים לנו?
מול הקושי האישי שלנו לתכנון עתידי, כדאי לקבל עזרה מאנשי מקצוע. הם יוכלו לספק לנו תמונה רחבה יותר על הסיכונים שעומדים בפתח, כך שנוכל להעריך אותם בצורה נכונה יותר. הם גם יוכלו לספק לנו מענה ולהציג בפנינו אופציות שאולי לא ידענו על קיומן כלל. אחד התחומים המרכזיים בהם ייעוץ יכול לחולל הבדל משמעותי הוא התחום הכלכלי.
הרי אם מצבנו הפיננסי איתן, אנחנו יכולים לעמוד במשברים רבים ולהתמודד עם שלבי החיים בצורה טובה יותר – כמו קשיים בקריירה ובבריאות או איכות החיים שאחרי הפרישה. אמנם גם אם מצבנו הפיננסי יציב היום, הוא יכול להשתנות עוד פעמים רבות בהמשך הדרך. באמצעות סיוע במומחים לתכנון פנסיוני, נוכל לייצר רשת ביטחון כלכלית עבור העתיד הבלתי צפוי והסיכונים שעשויים לעלות בו, החל מאובדן כושר עבודה, דרך חיסכון לגיל הפרישה ועד תאונות או חלילה מוות.